El Projecte d’Animació Lectora de les Biblioteques Municipals de Burjassot, premiat en el Concurs de la XIX Campanya “María Moliner”
2025-07-24

El Projecte d’Animació a la Lectura impulsat des de la Biblioteca Municipal de Burjassot, per a 2018, “Todos contamos, juntos, mucho mejor”, ha sigut premiat entre els 300 millors projectes a nivell nacional; entre els 29 de la Comunitat Valenciana i entre els 16 millors de la província de València, en el marc del concurs de projectes de la XIX Campanya d’animació a la lectura “María Moliner” que convoca el Ministeri de Cultura i Esport amb la Federació Espanyola de Municipis i Províncies i la Fundació Banc Santander. Aquest concurs premia els millors projectes d’animació a la lectura, orientats especialment a xiquets i joves, impulsats des de biblioteques públiques de municipis amb menys de 50.000 habitants.

El concurs premia a aquelles biblioteques municipals que duguen a terme un projecte únic que incloga les accions d’animació a la lectura, l’eficiència i labor bibliotecària, la integració social en la seua comunitat, així com l’ús de les noves tecnologies. En el concurs s’ha valorat la utilitat de les activitats per a l’animació a la lectura (mitjançant tallers de lectura i/o escriptura, concursos, premis literaris, clubs de lectura, conta contes, etc…) i el seu valor com a model de bones pràctiques en la labor bibliotecària (mitjançant la captació i formació d’usuaris, l’extensió bibliotecària, etc…), l’eficiència en l’administració dels recursos de la biblioteca, així com l’esforç realitzat per la biblioteca en funció dels seus recursos disponibles, la col·laboració amb centres educatius i altres entitats amb els diferents agents culturals del municipi, els projectes que fomenten la convivència intercultural i el desenvolupament tecnològic.